FRECOR 8 NAGDUMARA HIN FRECORLYMPICS 2017 HA BORONGAN CITY
Naguin malinampuson adton guin dumara nga FRECORLYMPICS 2017 hadton nakalabay nga Mayo 9-12, 2017 dinhi han syudad han Borongan nga pinangungunahan han ESAMELCO.
Porlominos mga quinientos (500) nga mga empleyado, atleta nga nagtikang hin iba-iba nga mga Electric Cooperatives dinhe ha rehiyon 8 adton nagpartisipar hini nga nasabi nga paug-nat ha kusog.
Adton mga Eelctric Cooperatives han rehiyon 8 nga nagpartisipar amo an LEYECO I (DORELCO) han Tolosa Leyte, LEYECO II han Tacloban City, LEYECO III han Tunga, LEYECO IV han Ormoc City, SOLECO han Southern Leyte, ngan BILECO han Biliran. Ha Samar naman amo an NORSAMELCO han Catarman, SAMELCO I han Calbayog City, SAMELCO II han Catbalogan, ngan an ESAMELCO dinhe ha Borongan City.
Guintikangan adton una nga adlaw han Mayo 9 hin motorcade han ala una han kulop ha palibot han syudad han Borongan ngan senundan hin Misa ha Capitol Gym nga pinangunahan han aton tinahud nga Obispo hi Bishop Crispen B. Varquez, DD.
Sumunod amo an programa kun diin naguin bisita hira Board Member Byron Suyot, Hon. Victor Franco, ngan Rowena Amosco.
Tikang han Mayo 10, ngan 11 amo an mahugot nga urugyas han magka deru-delain nga mulay sugad hin Basketball, Volleyball, Badminton, Table Tennis, Chess, Dama, Billiard, ngan iba pa, naguin highlight nn nasabi nga FRECORLYMPICS adton Linemans Rodeo nga kon diin nagpakita adton mga Linemen han ira kapas kamadagmit pagsaka han poste, kamag ilob han stamina, ngan safety ha pag-instolar hin usa nga estraktura, tulo ini nga klase an ira uyas, una an tinatawag nga Pole Climbing, sunod an Pole Climbing Relay, ngan an ikatulo ang installation han C2 Structure. Han gab-i naman guindumara an Search for Ms. FRECORLYMPICS 2017 nga kon diin nagpakita hadton kabaysay ngan ka ismarte han mga kandidata han onse nga mga Electric Cooperatives. An igindeklara nga Ms. FRECORLYMPICS 2017 amo an SAMELCO II, 1st Runner Up naman an LEYECO III ngan 2nd Runner Up an NORSAMELCO.
war_Latn war_Latn war_Latn war_Latn war_Latn war_Latn war_Latn